І.П.: - Беларусь страціла годнасьць, распрацоўваючы гэты Канстытуцыйны акт. Толькі ў нас, у Беларусі, ідзе такое нібыта шырокае абмеркаваньне. А на расейскім боку зацішша. Там даўно ўжо расставілі кропкі над гэтым дакумэнтам. Расейцы ўжо заявілі сваё бачаньне: калі гэта Саюзная дзяржава, то перавага павінна быць на расейскім баку. Таму Расея й хоча ўзначаліць кіраўніцтва Саюзнай дзяржавы. Гэта першае. Па-другое, пры стварэньні наднацыянальных органаў (таго ж парлямэнту) яны хочуць, каб рашэньні прымаліся расейскай большасьцю. Па-трэцяе, калі ўлічваць эканамічны стан, Расея жадае, каб эмісійны цэнтар быў у Маскве й права эмісіі належала толькі Цэнтрабанку. Пры разглядзе гэтых дакумэнтаў у парлямэнце, гэта поўная страта незалежнасьці Беларусі. І пагаджацца на такія прынцыпы ні ў якім разе нельга.